Katastrofa poljskog Tu-154 u Smolensku
U subotu 10. travnja 2010. Tupoljev Tu-154M 36. Specijalne pukovnije Poljske srušio se u prilazu na Zračnu luku Smolensk (Smolenska oblast) pri čemu je poginulo svih 96 putnika i članova posade uključujući poljskog predsjednika Lecha Kaczynskog i dostojanstvenike gornjeg i donjeg doma poljskog parlamenta, vlade, vojske i pripadnika vjerskih zajednica. Poljska delegacija bila je na putu za obilježavanje 70. obljetnice Masakra u Katynskoj šumi. 

Poljske i ruske vlasti potvrdile su da su svih 96 osoba u avionu poginuli pri padu. To je bila jedna od najgorih nesreća u povijesti Poljske po broju poginulih. 

Nakon pogibije predsjednika, dužnost je privremeno preuzeo predsjednik Sejma Bronislaw Komorowski, koji će nakon nekoliko mjeseci biti izabran na redovnim predsjedničkim izborima.

Službena istraga poljske vlade je nakon nekoliko mjeseci uzrok nesreće pripisala lošim vremenskim prilikama u Smolensku, kao i grešci pilota koji je prilikom slijetanja avion spustio prenisko, te udario u šumu kraj aerodroma. Alternativna istraga, koju je provela desničarska stranka Pravo i pravda, kojoj joj je pripadao predsjednik Kaczynski, je, pak, sugerirala da je do pada došlo uslijed eksplozije. U poljskoj i javnosti brojnih drugih država su česte teorije zavjere koji pad aviona tumače kao atentat, odnosno djelo bilo ruske vlade na čelu sa Vladimirom Putinom, bilo političkih protivnika samog Kaczynskog u Poljskoj.

V. također
Pad B-24 u Gibraltaru (1943)

Izvori 

2010
Avionske nesreće